**UPUTE ZA SPRJEČAVANJE I SUZBIJANJE EPIDEMIJE COVID-19**

**VEZANO ZA RAD OSNOVNIH ŠKOLA U ŠKOLSKOJ GODINI**

**2020./2021.**

**PREPORUKE ZA RODITELJE**

**Dragi roditelji,**

**u navedenim Uputama sve su mjere propisane na način da nam djeca s maksimalnom sigurnošću nastave novu školsku godinu u ustanovama, a ne na daljinu.**

Navedene mjere obuhvaćaju: ulaz u ustanovu, propisani razmak, obvezu izvođenja odgojno-obrazovnog rada . **Samo zajednički možemo smanjiti rizik zarazom COVID-19. Ipak, moramo shvatiti da nitko od nas ne može u potpunosti i na svakom mjestu, pa čak i vlastitom domu biti sasvim zaštićen od tog rizika.**

Moramo biti svjesni da se zbog epidemije treba strogo pridržavati mjera te da svako nepridržavanje istih utječe na povećanje rizika od zaraze. Stoga se preporučuje da sa svojom djecom, bez obzira na dob djeteta**, što češće razgovarate o onome što trebaju činiti da zaštite svoje, ali i zdravlje članova obitelji, vršnjaka** i drugih.

Osim toga, svi, a to znači i Vi kao roditelji, bi trebali učiniti sve kako bi svoju djecu upoznali s potrebom održavanja razmaka, redovitim pranjem ruku, izbjegavanjem druženja, odnosno potrebi čuvanja vlastitog i zdravlja drugih.

U našoj školi nastava će se provoditi po modelu A**.**

**Model A** **podrazumijeva** to da se svi učenici obrazuju u školi licem u lice uz pridržavanje epidemioloških Uputa. Ograničenja su takve prirode da nam prostorni i kadrovski uvjeti omogućuju provedbu obrazovnog procesa u školi uz poštivanje epidemioloških mjera. Pretpostavka za to je pojačana osobna higijena, dezinfekcija ruku i poštivanje najvećega mogućega fizičkog razmaka kod učenika od I. do IV. razreda osnovne škole. Kod učenika od V. do VIII. razreda osnovne škole u učionicama je osiguran fizički razmak od 1,5 m. Prema Uputama, ukoliko kod učenika od V. do VIII. razreda osnovne škole u učionicama nije osiguran fizički razmak od 1,5 m, odnosno u učionicama srednjih škola fizički razmak od oko 2 m između svih osoba (učenika i nastavnika), učenici i nastavnici obvezni su nositi maske.

Učenik ima obvezu pohađanja nastave, a roditelj ima obvezu opravdati svoje dijete u slučaju bolesti ili zatražiti izostanak sukladno odredbama Pravilnika o kriterijima za izricanje pedagoških mjera.

**\*\* Mjerenje temperature i praćenje pojave simptoma \*\***

Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

**Ulazak i izlazak iz škola**

Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: djecu/učenike, osoblje, pomoćno i administrativno osoblje, ostalo osoblje kojem je odobren ulazak; neovlašteno osoblje uključuje: roditelje/skrbnike, neupisanu braću/sestre djecu/učenike, drugo osoblje koje nije nužno za rad ustanove). Evidencija ulazaka i izlazaka mora se obaviti na adekvatan način da se ne stvaraju grupiranja na ulazu, npr. za učenike se evidencija obavlja u razredu.

**Sve osobe koje ulaze u školu moraju imati maske!**

**Do daljnjeg su zabranjeni svi posjeti školama !!!**  Neophodno je osigurati protok/dolazak što manjeg broja osoba, kako na ulazu u školu, tako i u unutarnjim prostorima škole.

**Zabranjen je ulaz u škole (matična i područne) svim osobama koje su bolesne ili su u samoizolaciji**!

U vanjske prostore (dvorište, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji.

**Slijedom navedenoga, bolesni:**

- **roditelji** ne smiju dovoditi, niti odvode djecu iz ustanova

- **zaposlenici** ne smiju dolaziti na posao

- **djeca i učenici** ne smiju ulaziti u ustanovu i sudjelovati u odgojno-obrazovnom radu, kao ni praktičnoj nastavi, odnosno predavanjima i vježbama.

**Ulazak roditelja u školu**

U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije. Kada dovodi i odvodi dijete, roditelj ili druga osoba u pratnji može ući u školu samo ukoliko se radi o **učeniku 1. razreda osnovne škole** ( npr. prvog dana škole) ili **o učeniku s teškoćama u razvoju**. Roditelj ili druga osoba u pratnji djeteta/učenika obavezno u ustanovi nosi masku te bez maske ne može ući u školu već dijete/učenika preuzima djelatnik ispred ulaza.

U prostorima škole važno je provoditi i poštovati opće mjere sprječavanja širenja zaraze.

* **Fizičko udaljavanje.** Rad škole neophodno je organizirati na način da se osigura koliko je moguće socijalno distanciranje (fizički razmak).

Neophodno je uputiti i poticati učenike na održavanje fizičkog razmaka, kao i pojačanu higijenu ruku

* **Higijena ruku.** Važno je uvesti u rutinu redovito pranje ruku tekućom vodom i sapunom. Ruke se peru prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, i kada ruke izgledaju prljavo. Za pranje ruku treba koristiti tekuću vodu i sapun.
* **Dezinfekcija ruku**. Po ulazu u školu. Ne preko 4 puta dnevno.

**Maske**

* Za učenike od 1. do 4.razreda nije predviđeno nošenje maski. Učenici jednog razrednog odjeljenja borave u svojoj učionici te se ne preporučuje doticaj s učenicima iz ostalih razrednih odjeljenja.
* Učenici od 5. do 8. razreda ne trebaju nositi maske ukoliko se u učionici može osigurati razmak od 1,5 metra između učenika. U suprotnom, učenici će morati nositi maske.

**Učenici s kroničnim bolestima**

Učenicima s kroničnim bolestima ( respiratorne, kardiovaskualrne, maligne bolesti, dijabetes i imundeficijencija) preporučuje se nošenje maske. Za takve učenike kao i one koji u kućanstvu imaju izrazito osjetljive osobe s većim rizikom oboljevanja, potrebno je obratiti se liječniku primarne zdravstvene zaštite koji donosi odluku o daljnjem postupanju.

**Postupanje u slučaju sumnje na zarazu**

• Roditelji ne smiju dolaziti u pratnji djeteta/učenika ako imaju simptome zarazne bolesti: povišenu tjelesnu temperaturu, kašalj, poteškoće u disanju, poremećaj osjeta njuha i okusa, grlobolju, proljev, povraćanje, ili ako im je izrečena mjera samoizolacije.

Ako se znakovi bolesti jave kod djeteta/učenika tijekom boravka u školi, odmah treba pozvati roditelja te dijete/učenika izolirati u prikladnu prostoriju do dolaska roditelja.

**Putovanje u školu javnim ili organiziranim prijevozom**

**U javnom prijevozu učenici se trebaju pridržavati mjera propisanih za javni prijevoz (nošenje maske u javnom prijevozu i održavanje fizičke distance).** U organiziranom prijevozu preporučljivo je razraditi raspored sjedenja djece/učenika pri čemu jedan učenik svakoga dana sjedi na istom mjestu u dolasku i odlasku iz škole.

Također, uputiti učenike da se grupiraju prema svojim razrednim odjeljenjima.

Ove preporuke ne isključuju provođenje drugih preporuka sukladno aktualnoj i promijenjenoj epidemiološkoj situaciji.

v.d. ravnateljica:

Vesna Drmić, dipl. pedagog